                                                                Vállaj Község                        (1)
Önkormányzat

9/2001.(XI.05.)KT számú

r e n d e l e t e

A helyi címer és zászló alapításáról és használatának rendjéről

Vállaj Község Önkormányzata Képviselő-testülete a helyi önkormányzatokról szóló 1990.évi LXV.tv.1.§.(6) bekezdésének a/pontjában és 16.§.(1) bekezdésében biztosított jogkörében az önkormányzat jelképeiről és azok használatának rendjéről az alábbi rendeletet alkotta.

Az önkormányzat jelképei

1.§.

Az önkormányzat jelképei, mint a település történelmi múltjára utaló díszítő szimbólumok: a címer és a zászló.

A címer leírása

2.§.

Az önkormányzat címere: álló, kerek talpú, kékkel hasított, bal oldalán zölddel és arannyal vágott katonai pajzs, melynek kék mezejében ezüst templom, zöld mezejében három arany búzaszál, arany mezejében vörös-fekete hajó lebeg.

A címer használatának köre és szabályai

3.§.

/1./ Az önkormányzat címerét, mint díszítő és utaló jelképet használni lehet:

a) Az önkormányzat körpecsétjén, amely pecsétnyomó, illetőleg gumibélyegző. A  pecsétnyomó esetében legkisebb 40 mm, gumibélyegző esetében legnagyobb 35                          mm átmérőjű, megfelelő körirattal ellátva.

b) Az önkormányzat zászlaján és annak változatain

c) Az önkormányzat szerveinek, a polgármesternek, a jegyzőnek készített levél papírok fejlécén, illetve borítékján

d) Az önkormányzat által kiadott díszokleveleken, emléklapokon, kitüntető, vagy emlékérmeken

e) Községháza épületének bejáratánál, tanácskozótermében és más protokolláris célt szolgáló helyiségeiben, a polgármester és a jegyző irodáiban

f) Az önkormányzat és intézményei bejáratánál és vezetőinek irodájában

g) Az önkormányzat és szervei által megjelentetett, a település életével foglalkozó kiadványokon, meghívókon, emléktárgyakon

h) A községbe vezető utak mellett lévő táblán

___________________________________________________________________________

          (l)    5/2007.(IV.23.)KT számú rendelet 1.§-val megállapított szöveg
/2./ Az önkormányzat címerével ellátott körpecsét az önkormányzat és más bel-, illetve  külföldi önkormányzatok közötti kapcsolatban protokolláris célból, illetőileg szerződések, megállapodások hitelesítésekor, valamint az önkormányzat belső 
       működésével és szervezeti felépítésével kapcsolatos rendelkezések, kitüntető oklevelek hitelesítésekor használható.

/3./ Az önkormányzat címerével ellátott körpecsét hatósági eljárás során nem alkalmazható.

4.§.

/1./ A 3.§.(1) bekezdésének g/pontjában meghatározottakon kívül Vállajon bejegyzett, vagy itt telephellyel rendelkező itt gyártott termékek esetében, vállalkozások részére – kérelemre – a jegyző javaslata alapján a polgármester engedélyezheti az önkormányzati hatósági ügyekre vonatkozó szabályok szerint.

/2./ Kereskedelmi vagy reklámcélú felhasználás esetén a címer használatáért gyártási és forgalmazási díjat nem kell fizetni.

5.§.

/1./ A címer használatára vonatkozó kérelemnek tartalmaznia kell:

a.) a kérelmező megnevezését, címét

b.) A címerhasználat célját

c.) Az előállítani kívánt mennyiséget (darabszámot)

d.) A címer előállításának anyagát

e.) terjesztés, illetve forgalomba hozatal esetén ennek módját

f.) A felhasznált időtartamát

g.) A címerrel feszítendő tárgy mintapéldányát (rajzát, fényképmásolatát, ..stb.)

h.) A felhasználásért felelős személy megnevezését

/2./ A címer használatára vonatkozó engedélynek tartalmaznia kell:

a.) Az engedélyes megnevezését és címét

b.) Az előállítás anyagát

c.) Az engedélyezett felhasználás célját

d.) Az előállításra engedélyezett mennyiséget

e.) A felhasználás idejét, illetőleg az engedély érvényességének időtartamát

f.) A terjesztés, a forgalomba hozatal módjára vonatkozó esetleges kikötéseket

g.) A címer felhasználásáért felelős személy megnevezését

/3./ A kiadott engedélyekről a Polgármesteri Hivatal nyilvántartást vezet.

/4./ Az engedély kiadását meg kell tagadni, ha a jelen rendelet 6.§-ban foglaltak betartása nem biztosított, vagy a címer tervezet használata a település hírnevét sértené.

/5./ A kiadott engedélyt a polgármester visszavonhatja, ha a címer használata az engedélyben foglaltaktól eltérően, vagy a település hírnevét- illetőleg a címer szimbolikus jellegét sértő módon történik.

6.§.

/1./ Az önkormányzat címerének kicsinyítése csak olyan mértékű lehet, hogy ne sértse a hiteles ábrázolást.

/2./ Amennyiben nincs lehetőség az önkormányzat címerének eredeti színben való ábrázolására, akkor az csak a hordozó tárgy aranyának (fém, fa, bőr, kerámia, ..stb.) színben, de a hareldika általános szabályainak és színjelzéseinek megtartásával történhet.

A zászló leírása

7.§.

/1./ A zászlólap: 2:1 arányú, téglalap formátumú, 100x200 cm-es fehér zászlóselyem, alul aranyrojt díszítéssel, szélein kék-zöld fogazással. Az önkormányzat címere és a zászlólap közepén színes megjelenítéssel foglal helyt, amely alatt a község neve ívelten jelenik meg. A zászlólap felső bújtatójában fa merevítés és aranysodrozott zsinór van.

/2./ Az önkormányzat zászlaja a községháza tanácskozótermében kerül elhelyezésre.

A zászló használata

8.§.

/1./ A zászló lobogó formában is használható. A zászló, illetve a lobogó, vagy annak    méretarányos változatai használhatók

a.) Hivatalos állami ünnepek alkalmával a Magyar Köztársaság zászlajával együtt

b.) A közösség életében jelentős események, ünnepségek s rendezvények alkalmából, más hivatalos zászlókkal együtt

c.)A Képviselő-testület ülései alkalmával önállóan az ülés helyszínén

d.)Nemzeti, megyei, illetőleg helyi gyászesemény alkalmával a a fekete zászlóval 

együtt, félárbocra eresztve.

/2./ A zászló előállításának engedélyezésére és címerére vonatkozó szabályokat kell  alkalmazni.

Az önkormányzat jelképeinek jogosulatlan használata

9.§.

Aki az önkormányzat jelképeit jogosulatlanul, az engedélytől eltérő, vagy a település közösséget sértő módon használja fel, szabálysértést követ el, és 30.000 Ft-ig terjedő pénzbírsággal sújtható.

10.§.       (2)
Díszpolgári cím és annak adományozása

Vállaj község önkormányzata, attól a céltól vezérelve, hogy a helyi közösség szolgálatában kiemelkedő érdemeket szerzett személyeket méltó elismerésben részesíthesse, valamint személyüket és cselekedeteiket megfelelőképpen értékelve állíthassa példaként a jelen és az utókor elé, díszpolgári címet alapít. 

A díszpolgári cím
11.§.
   (1) A község „díszpolgára” cím adományozható annak a magyar vagy külföldi állampolgárnak, aki valamely kiemelkedően jelentős munkájával vagy egész életművével mind a település, mind pedig országosan vagy nemzetközi viszonylatban olyan általános elismerést szerzett, amely hozzájárul a település jó hírnevének öregbítéséhez, továbbá példamutató emberi magatartása miatt egyébként köztiszteletben áll.

(2) A díszpolgári címmel külön erre a célra készített díszoklevél, emlékplakett és tárgyjutalom jár.

(3) A tárgyjutalom összegét a képviselő-testület az adományozással egy időben állapítja meg.

12. §

(1) A község díszpolgára az adományozástól kezdve viselheti a kitüntető címet, valamint élvezi azokat a kiváltságokat, amelyek a rendelet szerint a díszpolgárokat megilletik. 

(2) A község díszpolgára: 
a) az önkormányzat által rendezett minden ünnepségre hivatalos és a lehetőségek szerint ezeken megkülönböztetett hely illeti meg, 
b) díjtalanul látogathatja az önkormányzat közművelődési és művészeti intézményét, valamint ilyen jellegű rendezvényeit, 
c) elhalálozása esetén – családja beleegyezésével – az önkormányzat saját halottjának tekinti és ingyenes díszsírhelyet biztosít számára. 

Az elismerés adományozásának rendje

13. §

(1) A díszpolgári cím adományozását jogosultak kezdeményezni:

– a polgármester

– a települési képviselő

– a képviselő-testület bizottsága

– a település lakosságának .......%-a.

A kezdeményezést legkésőbb március 31. napjáig a község polgármesteréhez kell benyújtani.

          (2)    1/2010.(II.08) számú rendelet 1.§-val megállapított szöveg
(2) A díszpolgári cím az évenként megtartandó falunap (Pünkösd vasárnapja.) alkalmával rendezett ünnepségen kerül átadásra. 

(3) Az elismerés odaítélése a képviselő-testület hatáskörébe tartozik. 

(4) A díszpolgári cím adományozásáról szóló oklevelet a polgármester adja át. Az adományozást határozat formájában a jegyzőkönyvbe kell foglalni és részletesen meg kell indokolni.

A díszpolgári díszoklevél tartalma

14. §.

 (1) A díszoklevél tartalmazza:

– az adományozó megjelölését, 

– a díszpolgári címet adományozó határozat számát és keltét, 

– az adományozott nevét, lakcímét, foglalkozását, 

– az adományozás keltét, 

– a polgármester és a jegyző aláírását, 

– a képviselő-testület pecsétjét. 

(2) A díszpolgári cím adományozását rövid életrajz és az érdemek rövid leírásával, díszes kivitelű albumban kell megörökíteni és nyilvántartani. 

Az elismerés visszavonása

15. §.

 (1) A díszpolgári cím visszavonható, ha az elismerésben részesített személy arra érdemtelenné válik. 

(2) Érdemtelen az elismerésre különösen az, akit a bíróság a közügyek gyakorlásától jogerősen eltiltott. Ebben az esetben az elismerést vissza kell vonni.
16. §.

 (1) Az elismerésben részesített személyekről a polgármesteri hivatal nyilvántartást vezet, és gondoskodik a 12. § (1), (2) bekezdésében foglalt rendelkezések érvényesüléséről. 

(2) Az elismerések és juttatások költségeinek fedezetét a polgármesteri hivatal éves költségvetéséből kell biztosítani. „

17.§.

Ezen rendelet kihirdetése napján lép hatályba.

Kihirdetéséről a jegyző gondoskodik. 


Vilmos István sk..                                                       Lovász János sk.:
 polgármester                                                                    aljegyző

